wickkiey/tamil-wikipedia-markdown huggingface dataset:
# ஆனைமலை (பக்கவழி நெறிப்படுத்துதல்)

**ஆனைமலை** என்ற தலைப்பில் உள்ள கட்டுரைகள்:  

- ஆனைமலை
- ஆனைமலை மலைத்தொடர்
- ஆனைமலை புலிகள் காப்பகம்
- ஆனைமலை வட்டம்
- ஆனைமலை ஊராட்சி ஒன்றியம்
- ஆனைமலை தர்மராஜா திரௌபதிஅம்மன் கோயில்
- ஆனைமலை தாடகநாச்சியம்மன் கோயில்
- ஆனைமலை ரெங்கநாதப்பெருமாள் கோயில்
- ஆனைமலை அனுமந்தராயசாமி கோயில்
- ஆனைமலை மாசாணியம்மன்
# மாநில நெடுஞ்சாலை 21 (கேரளா)


**மாநில நெடுஞ்சாலை 21 (மா. நெ. 21)**(*State Highway 21*) என்பது இந்தியாவின் கேரளாவில் உள்ள மாநில நெடுஞ்சாலை ஆகும். இது சாலக்குடியில் தொடங்கி மலக்கப்பராவில் மாநில எல்லையில் முடிவடைகிறது. இந்த நெடுஞ்சாலையின் நீளம் 86.0 கி. மீ. ஆகும்.  

## வழித்தடம்
சாலக்குடி (NH 544) - SH 21 அதிரப்பள்ளி சாலை - வெட்டிலப்பாறை - அதிரப்பள்ளி அருவி - வாழச்சல் - பெரிங்கல்குத்து - சோலையாறு மின் உற்பத்தி நிலையம் செல்லும் சாலை - ஆனைமலை - மாநில எல்லை  

## மேலும் பார்க்கவும்

- கேரளாவில் உள்ள சாலைகள்
- கேரளாவில் உள்ள மாநில நெடுஞ்சாலைகளின் பட்டியல்
# 2021 ஐக்கிய நாடுகளின் கால நிலை மாநாடு



**2021 ஐக்கிய நாடுகளின் கால நிலை மாநாடு, கிளாஸ்கோ** (**2021 United Nations Climate Change Conference**), இதனை பொதுவாக (**COP26**) என்று அழைப்பர். பருவ நிலை மாற்றம் குறித்தான ஐக்கிய நாடுகள் அவையின் 197 நாடுகளின் பிரதிநிதிகள் கலந்த் கொண்ட 26-வது மாநாடான இது, ஐக்கிய இராச்சியத்தின், கிளாஸ்கோ நகரத்தில் 31 அக்டோபர் 2021 முதல் 13 நவம்பர் 2021 முடிய நடைபெற்றது. ஐக்கிய இராச்சியத்தின் அமைச்சர் அலோக் சர்மா இம்மாநாட்டிற்கு தலைமை தாங்கினார்.  

தற்போது உலகளாவிய வெப்ப நிலை 1.1 டிகிரி செல்சியஸ் அளவுக்கு அதிகரித்துள்ளது. இப்படியே சென்றால் 2100-ஆம் ஆண்டிற்குள் உலக் வெப்ப நிலை 2.7 டிகிரி செல்சியஸ் அளவுக்கு உயர்ந்து விடும் என அறிவியல் அறிஞர்கள் எச்சரித்துள்ளனர்.  

மாநாட்டின் தலைவரான அலோக் சர்மா பேசுகையில் “உலக வெப்ப நிலை உயர்வை 2 டிகிரி செல்சியசுக்கு குறைவாக கட்டுப்படுத்த, பாரீஸ் பருவநிலை மாநாட்டில் உலக வெப்ப நிலை 1.5 பாகை செல்சியஸ் அளவிற்கு குறைக்க நாடுகள் திட்டமிடப்பட்டது. 2030-ஆம் ஆண்டிற்குள் உலகளாவிய கார்பன் உமிழ்வை பாதியாக குறைக்க வேண்டும் எனக்கூறினார்.  

பருவ நிலை மாற்றத்திற்கு காரணமாக விளங்கும் கரியமில வாயு உமிழும் நிலக்கரி, பெட்ரோலியம், எரிவாயுக்கள் போன்ற நிலத்தடி புதைபடிமங்களைக் கொண்டு உற்பத்தி செய்யப்படும் எரிசக்திக்கு மாற்றாக சூரிய ஆற்றல், நீர் ஆற்றல், காற்று ஆற்றல், அணு ஆற்றல்களை பயன்படுத்த இம்மாநாட்டில் வலியுறுத்தப்பட்டது.  

## மாநாட்டின் முக்கிய முடிவுகள்
- உலகளாவிய பருவநிலையை 1.5 பாகை செல்சியஸ் அளவுக்கு மேல் அதிகரிக்காமல் தடுக்க பருவநிலை மாற்ற குழு முயற்சி மேற்கொண்டு வருகிறது. இந்த இலக்கினை எட்ட இந்தியா மற்றும் சீனா ஒத்துழைப்பு தருவதாக கூறியுள்ளது.
- அமெரிக்கா மற்றும் ஐரோப்பிய ஒன்றிய நாடுகள் 2050-ஆம் ஆண்டுக்குள் கரியமில் வாயு உமிழ்வை பூஜ்ஜியம் இலக்கை எட்ட முயற்சி மேற்கொள்வதாக தெரிவித்துள்ளது. சீனா 2060-ஆம் ஆண்டுக்குள் இந்த இலக்கை எட்ட உள்ளதாக கூறியுள்ளது. இந்தப் பட்டியலில் மூன்றாவது இடத்தில் உள்ள இந்தியா 2070-ஆம் ஆண்டுக்குள் இந்த இலக்கை அடைய உள்ளதாக உறுதியளித்துள்ளது.
- 2015-ஆம் ஆண்டில் நடைபெற்ற பாரிஸ் பருவநிலை மாற்ற ஒப்பந்தத்தின்படி, 2020-ஆம் ஆண்டில், நாடுகள் பயன்படுத்திய எரிசக்தி ஆற்றல் விவரத்தை வழங்க வேண்டும்.
- 2021 கிளாஸ்கோ மாநாட்டில் வளர்ந்துவரும் நாடுகளின் தலைவர்கள், பொருளாதாரத்தில் வளர்ச்சி கண்ட நாடுகள் பருவநிலை மாற்றத்திற்கு ஒதுக்குவதாக கூறும் நிதியை சரியான நேரத்துக்கு ஒதுக்குவதில்லை என்று குற்றம் சாட்டினர்.

## கார்பன் உமிழ்வில் இந்தியாவின் இடம்
உலக மக்கள் தொகையில் 17% மக்கள் இந்தியாவில் வசித்து வந்தாலும், கரியமில வாயு வெளியீட்டில், மற்ற நாடுகளை ஒப்பிடுகையில் இந்தியா  
கடைசி இடத்திலேயே உள்ளது.  
## இதனையும் காண்க
- பருவநிலை மாற்றத்துக்கான பன்னாட்டு அரசுக் குழு
- பருவநிலை மாற்றம் தொடர்பான நாடுகளுக்கிடையேயான ஆறாவது மதிப்பீட்டு அறிக்கை
# தாதம்பட்டி, பாப்பிரெட்டிப்பட்டி


**தாதம்பட்டி** (*Thadampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643534. இது கவுண்டம்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், பாப்பிரெட்டிப்பட்டியில் இருந்து 7 கிலோமீட்டர் தொலைவிலும் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 201 வீடுகளும் 680 மக்களும் வாழ்கின்றனா். இதில் 352 ஆண்களும், 328 பெண்களும் ஆவா்.  

## மேற்கோள்
# தாதனூர்


**தாதனூர்** (*Thadhanur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643494. இது தாதனூர் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், பாப்பிரெட்டிப்பட்டியில் இருந்து 20 கிலோமீட்டர் தொலைவிலும் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 297 வீடுகளும் 1,086 மக்களும் வாழ்கின்றனா். இதில் 550 ஆண்களும், 536 பெண்களும் ஆவா்.  

## மேற்கோள்
# கொய்னா காட்டுயிர் உய்விடம்



**கொய்னா வனவிலங்கு சரணாலயம்** (*Koyna Wildlife Sanctuary*) என்பது இந்தியாவின் மகாராட்டிர மாநிலத்தின் சாத்தாரா மாவட்டத்தில் அமைந்துள்ள ஓர் வனவிலங்கு சரணாலயம் மற்றும் இயற்கையாக அமைந்துள்ள உலக பாரம்பரிய தளமாகும். இந்த வனவிலங்கு சரணாலயம் முக்கியமான பறவைகள் வாழும் பகுதியாக அறிவிக்கப்பட்டுள்ளது. இந்த சரணாலயம் மேற்குத் தொடர்ச்சி மலையில் பரப்பளவில் அமைந்துள்ளது. இது கடல் மட்டத்திலிருந்து உயரத்தில் அமைந்துள்ளது. இது மகாராட்டிரவில் அமைந்துள்ள வனவிலங்கு சரணாலயமாக 1985-ல் அறிவிக்கப்பட்டது. இது சகாயத்ரி புலிகள் காப்பகத்தின் வடக்குப் பகுதியை உள்ளடக்கிய, சண்டோலி தேசியப் பூங்காவின் தெற்குப் பகுதியை உருவாக்குகிறது.  

## வரலாறு
வசோட்டா கோட்டை காட்டின் மையத்தில் கடல் மட்டத்திற்கு மேல் அமைந்துள்ளது. 1170-ல் மால்வா அரசர் போஜானால் இந்தக் கோட்டை கட்டப்பட்டதாகப் புராணக் கதை கூறுகிறது.  

## நிலவியல்
கொய்னா, கண்டதி மற்றும் சோலாசி ஆகிய ஆறுகள் சரணாலயத்தின் வழியாகச் செல்கின்றன. இது கொய்னா ஆற்றின் நீர்ப்பிடிப்பு பகுதி மற்றும் சிவசாகர் நீர்த்தேக்கப் பகுதி கோய்னா அணையினால் உருவானது. பூங்காவின் தெற்கே சண்டோலி தேசிய பூங்கா உள்ளது. இந்த சரணாலயத்தில் கொய்னா அணையின் கிழக்கு மற்றும் மேற்கு நீர்ப்பிடிப்பு பகுதிகள் உள்ளன. சிவசாகர் நீர்த்தேக்கம் மற்றும் இருபுறமும் மேற்குத் தொடர்ச்சி மலையின் செங்குத்தான சரிவுகள் ஆகியவற்றால் இந்த சரணாலயம் நன்கு பாதுகாக்கப்படுகிறது. இந்த பாதுகாக்கப்பட்ட பகுதி சந்தோலி தேசிய பூங்கா மற்றும் தெற்கில் உள்ள ராதாநகரி வனவிலங்கு சரணாலயம் ஆகியவற்றுடன் காடுகள் நிறைந்த வனவிலங்கு வழித்தடத்தால் இணைக்கப்பட்டுள்ளது.  சந்தோலியைப் போலவே, கொய்னாவும் சகாயத்ரி புலிகள் காப்பகத்தின் ஒரு பகுதியாகும்.  

இதன் சராசரி உயரம் மீட்டர். சராசரி ஆண்டு மழை .  

## தாவரங்கள்
இந்த சரணாலயம் வசோட்டா, மகர்கோர் மற்றும் இந்தாவ்லி மெட் ஆகிய மூன்று முக்கிய பிரிவுகளுடன் அடர்ந்த காடுகளைக் கொண்டுள்ளது. மேலும் இயற்கை பாதுகாப்பு எல்லைகளுடன் உள்ளது. ஒருபுறம் சிவசாகர் ஏரியும் இருபுறமும் மேற்குத் தொடர்ச்சி மலைகளின் சரிவுகளும் உள்ளன. இந்த புவியியல் தடைகள் சரணாலயத்தில் பல்வேறு வகையான தாவரங்கள் மற்றும் விலங்கினங்கள் மற்றும் பல்லுயிர் பெருக்கத்தை ஏற்படுத்தியுள்ளது. சரணாலயத்தின் அகன்ற, உயரம் காரணமாக, சரணாலயத்தில் உள்ள சுற்றுச்சூழல் க்கும் மேற்பட்ட வட மேற்கு தொடர்ச்சி மலைகள் மழைக்காடுகளைக் கொண்டுள்ளது. வட மேற்குத் தொடர்ச்சி மலைகள் கீழே ஈரமான இலையுதிர் காடுகள். தாவரங்களில் அதிகமாகக் காணப்படும் சிற்றினங்களாக அஞ்சனி, நாவல் மரம், கிர்தா, அவலா, பிசா, ஐன், கிஞ்சல், அம்பா, கும்பம், போமா, சந்தலா, கடக், நானா, உம்ப்ரா, ஜம்பா, கெலா மற்றும் பிப்பா உள்ளன. கர்வி எல்லா பகுதிகளிலும் காணப்படுகிறது. சிகேகை, கரம்பி போன்ற படர் கொடிகள் அதிகம். சில அச்சுறுத்தப்பட்ட இனங்களாக இந்தச் சரணாலயத்தில் காணப்படுபவை: பறங்கி சாம்பிராணி, நுரை மற்றும் ருத்திராட்சம் சிற்றினங்கள். கர்வண்ட், அகத்தி, ரன்மிரி, டமால்பதி, தோரன், தயாதி, கடிப்பட்டா, நர்க்யா மற்றும் முருட்ஷெங் போன்ற புதர்கள் மற்றும் மருத்துவ தாவரங்களும், சிறிய அளவு மூங்கில்களும் காணப்படுகின்றன. பருவகால தாவரங்களின் அதிக எண்ணிக்கையிலான எபிமரல் குமிழ்கள் காணப்படுகின்றன.  

## படங்கள்

## மேலும் பார்க்கவும்
- கொய்னா அணை
- வசிசிதி ஆறு
# குளோரோ அசிட்டோன்


## தயாரிப்பு
குளோரினுடன் இருகீட்டீன் வினை அல்லது அசிட்டோனின் குளோரினேற்ற வினை போன்ற நிகழ்வுகளில் குளோரோ அசிட்டோன் உருவாகிறது.  

## பயன்கள்
வண்ண புகைப்படங்களுக்கான சாயபிணைப்புகள் உருவாக்க குளோரோ அசிட்டோன் பயன்படுத்தப்படுகிறது. வேதிப் பொருட்களை பெருமளவு தயாரிக்கும் ஆலைகளில் ஓர் இடைநிலையாக பயன்படுகிறது. பியூரான் தயாரிப்புக்கு உதவும் பிசுட்டு-பெனாரி தொகுப்பு வினையில் குளோரோ அசிட்டோன் பயன்படுத்தப்படுகிறது.  
:  
பீனாக்சைடுடன் குளோரோ அசிட்டோனைச் சேர்த்து வினைபுரியச் செய்தால் பீனாக்சி அசிட்டோன் கிடைக்கிறது. பலதரப்பட்ட மருந்துகள் தயாரிப்பில் பீனாக்சி அசிட்டோன் பயன்படுத்தப்படுகிறது. பிங்கெல்சுடீன் வினையை நிகழ்த்த வினையூக்க அளவிலான பொட்டாசியம் அயோடைடு அவசியமாகிறது.  

## தூய்மையாக்கல்
வணிகமுறையில் விற்கப்படும் குளோரோ அசெட்டோனில் மெசிட்டைல் ஆக்சைடு உட்பட 5% அசுத்தங்கள் கலந்துள்ளன. வடிகட்டுதலால் இவற்றை அகற்ற இயலாது. மெசிடைல் ஆக்சைடை அமிலமாக்கப்பட்ட KMnO4 சேர்மத்தைப் பயன்படுத்தி ஆக்சிசனேற்றம் செய்து ஒரு டையோலை உருவாக்கலாம் தொடர்ந்து ஈதருடன் சேர்த்து பிரித்து அடுத்தடுத்த வடிகட்டுதலின் போது மாசுக்கள் அகற்றப்படும்.  
## பாதுகாப்பு
நிலைப்புத்தன்மை அற்ற குளோரோ அசிட்டோனை ஓர் இடத்திலிருந்து வோறோர் இடத்திற்கு கொண்டு செல்லப்படுவது அமெரிக்காவின் போக்குவரத்துத் துறையால் தடைசெய்யப்பட்டுள்ளது. நிலைப்புத்தன்மை கொண்ட குளோரோ அசிட்டோனும் சுவாசித்தால் தீங்கிழைக்கும் நச்சு எண் 6.1 நச்சு வகையாக அடையாளப்படுத்தப்படுகிறது. இதற்கான ஐக்கிய நாடுகள் எண் 1695 என வழங்கப்பட்டுள்ளது.  
## இவற்றையும் காண்க
- புரோமோ அசிட்டோன்
- புளோரோவசிட்டோன்
- அறுகுளோரோவசிட்டோன்
# தாளநத்தம்


**தாளநத்தம்** (*Thalanatham*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643496. இது தாளநத்தம் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், பாப்பிரெட்டிப்பட்டியில் இருந்து 25 கிலோமீட்டர் தொலைவிலும் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 1,350 வீடுகளும் 5,476 மக்களும் வாழ்கின்றனா். இதில் 2,815 ஆண்களும், 2,661 பெண்களும் ஆவா்.  

## மேற்கோள்
# வசிசிதி ஆறு



**வசிசிதி ஆறு** (*Vashishti River*) இந்தியாவின் மகாராட்டிராவின் கொங்கண் கடற்கரையில் உள்ள பெரிய ஆறுகளில் ஒன்றாகும். இந்த ஆறு மேற்குத் தொடர்ச்சி மலையில் தொடங்கி மேற்கு நோக்கிப் பாய்ந்து அரபிக்கடலில் கலக்கின்றது. அலோர் அருகே பரந்த நீர்த்தேக்கமாக கொகேவாதி அணை இந்த ஆற்றின் குறுக்கே கட்டப்பட்டுள்ளது. இங்கிருந்து துணை ஆறு ஒன்றும் செல்கிறது.  

## வரலாறு மற்றும் குடியேற்றங்கள்
சிப்லுன் நகரம் இந்த ஆற்றின் கரையில் அமைந்துள்ளது. 2005 மகாராட்டிர வெள்ளத்தின் போது, ஆற்றில் வெள்ளம் பெருக்கெடுத்து ஓடியது. இதனால் நகரவாசிகள் பலர் இந்நகரைவிட்டு வெளியேற்றினர்.  

## காட்டுயிர்

வசிசிதி ஆற்றின் காட்சி]]  
இந்த ஆற்றில் பல தீவுகள் உள்ளன. சதுப்புநில முதலை இந்த ஆற்றின் நீர்நிலைகளில் வசிப்பதாக அறியப்படுகிறது.  

## மேலும் பார்க்கவும்

- கொங்கண் இரயில்வே
- இந்தியாவின் ஆறுகள் பட்டியல்
- மேற்குத் தொடர்ச்சி மலை
# சக்புதி ஆறு

**சக்புதி ஆறு** (*Jagbudi River*) என்பது ஒரு சிறிய ஆறாகும். இது வசிசிதி நதியின் துணை ஆறாகும். சக்புதி ஆறு பகிர்வாலிக்கு அருகில் வசிசிதி ஆற்றில் கலக்கின்றது. இது கேடிலிருந்து பகிரவாலிக்கு வருகிறது. சக்புதி ஆறு இந்தியாவின் மகாராட்டிரம், இரத்னகிரி மாவட்டத்தில் உள்ள கோபியிலிருந்து உருவாகிறது.  

## காட்டுயிர்
இந்தியாவின் இந்த பகுதியில் வசிக்கும் சதுப்புநில முதலை காணப்படுகிறது.  

## குடியேற்றங்கள்
கேய்டு மற்றும் பகிர்வால் குடியேற்றங்கள் தவிர இந்த ஆற்றின் நீரோட்ட பாதையில் ஆசித், காரஜ், கொண்டிவால், சாவானசு மற்றும் சிர்சி குடியேற்றங்களும் நடைபெற்றுள்ளன.  

## மேலும் பார்க்கவும்

- கொங்கண்
- இந்தியாவின் ஆறுகளின் பட்டியல்
- மேற்குத் தொடர்ச்சி மலை
- இந்தியாவின் வனவிலங்குகள்
# தின்ன அள்ளி


**தின்ன அள்ளி** (*Thinnahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643475. இது குருபரஅள்ளி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 31 கிலோமீட்டர் தொலைவிலும், பாப்பிரெட்டிப்பட்டியில் இருந்து 19 கிலோமீட்டர் தொலைவிலும் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 153 வீடுகளும் 554 மக்களும் வாழ்கின்றனா். இதில் 282 ஆண்களும், 272 பெண்களும் ஆவா்.  

## மேற்கோள்
# தில்லி மான் பூங்கா



**மான் பூங்கா** (*Deer Park*) இந்தியாவின் தெற்கு தில்லியில் அமைந்துள்ளது. பிரபல சமூக சேவகர் ஆதித்யா நாத் ஜா நினைவாக இப்பூங்கா ஏ.என். ஜா. மான் பூங்கா என்று அழைக்கப்படுகிறது. நடைபயிற்சி, மெல்லோட்டம் மற்றும் வார இறுதி பயணங்களுக்கு பூங்கா பிரபலமானது. வாத்து பூங்கா, சுற்றுலாப் புள்ளி, முயல் அடைப்பிடங்கள் போன்ற பல துணைப்பிரிவுகள் மான் பூங்காவில் உள்ளன. இந்த பூங்காவில் முகலாய காலத்தின் வரலாற்று கல்லறைகள் உள்ளன. சஃப்தர்சங் சுற்றுப்புற எல்லை மற்றும் பசுமை பூங்கா, அவுசு காசுஸ் கிராமம் போன்ற இடங்களில் தொடங்கி பூங்காவை அணுகலாம். மான் பூங்கா மாவட்டப் பூங்காவுடன் இணைக்கப்பட்டுள்ளதால் தில்லி வலைப்பந்து சங்கத்தின் பக்கத்திற்கு அருகிலுள்ள ஆர்.கே. புரத்திலிருந்தும் இதை அணுகலாம்.  

## அமைவிடம்
மான் பூங்கா மற்றும் அவுசு காசு ஏரி இணைக்கப்பட்ட மாவட்ட பூங்கா, தில்லி இந்திய தொழில்நுட்பக் கல்வி நிறுவனம் மற்றும் சப்தர்சங் மேம்பாட்டுப் பகுதியிலிருந்து அணுகக்கூடிய அருகிலுள்ள ரோசா தோட்டம் ஆகியவை புது தில்லியின் மிகப்பெரிய பசுமையான பகுதிகளில் ஒன்றாக கருதப்படும் பகுதியாகும், மேலும் இவை கூட்டாக தில்லியின் நுரையீரல்கள் என்று அழைக்கப்படுகின்றன. ஏனென்றால் இவை மாசுபட்ட சலசலப்பான பெருநகர தில்லியில் புதிய காற்றை வழங்குகின்றன. ஒரு மென்கொதிப்பு நீர்நிலை பூங்காவை மிகவும் கவர்ச்சிகரமானதாக ஆக்குகிறது. இப்பூங்கா இயற்கை ஆர்வலர்களின் இரசணைக்கு உகந்த சரியான இடமாகும். அவுசு காசு கிராமம், சப்தர்சங் சுற்றுப்புற எல்லை மற்றும் தில்லி வலைபந்து சங்கம் பக்கத்திற்கு அருகிலுள்ள ஆர்.கே. புரத்திலிருந்தும் இந்த பூங்காவிற்கு எளிதாக வந்து சேரலாம்.  

## பல்லுயிர் பூங்கா
பூங்கா நான்கு வெவ்வேறு பகுதிகளாக அதாவது ரோசா தோட்டம், மான் பூங்கா, நீரூற்று & மாவட்ட பூங்கா, பழைய நினைவுச்சின்னங்கள் மற்றும் அவுசு காசு கலை சந்தை என்று பிரிக்கப்பட்டுள்ளது. பூங்காவிற்குள் நுழைந்தவுடன் அனைத்துப் பிரிவுகளையும் கண்டு மகிழலாம். தில்லியின் மையப்பகுதியில் இருக்கிறோம் என்பதை அவர்களால் நம்ப முடியாது. மேலே உள்ளவற்றைத் தவிர பூங்காவில் ஒரு அழகான "பார்க் பலுச்சி" என்ற உணவகம் உள்ளது. ஒரு நாள் சுற்றுலா பயணத்தை அனுபவிக்க தில்லி மான் பூங்கா சரியான இடமாகும்.  

பூங்காவிற்குள் அதிக எண்ணிக்கையிலான மான்கள் இருப்பதால் இது மான் பூங்கா என்று அழைக்கப்படுகிறது. பூங்காவில் மான்கள் சுற்றித் திரிவதற்கும், ஒன்றுடன் ஒன்று விளையாடுவதற்கும், எப்போதாவது நட்பு ரீதியாக சண்டையிடுவதற்கும், பார்வையாளர்களுக்கு குறிப்பாக குழந்தைகளுக்கு கற்றல் மற்றும் பொழுதுபோக்கு அனுபவத்தை வழங்குவதற்கும் ஒரு பெரிய உறைவிடமாக உள்ளது. மான் பூங்காவிற்கும் அதைச் சுற்றியுள்ள பசுமைப் பூங்காவிற்கும் நுழைவு இலவசம் மற்றும் இது அக்டோபர் வரை கோடையில் தினமும் காலை 5:00 மணி முதல் இரவு 8:00 மணி வரையிலும், குளிர்காலத்தில் காலை 5:30 மணி முதல் மாலை 7:00 மணி வரையிலும் திறந்திருக்கும்.  

## படக்காட்சி
# நீண்ட வால் பக்கி


**நீண்டவால் பக்கி** (*long-tailed nightjar*)(*கேப்ரிமுல்கசு கிளைமாகுரசு*) என்பது பக்கி குடும்பமான கேப்ரிமுகிடேவினைச் சார்ந்த சிற்றினமாகும். இது ஆப்பிரிக்காவில் அங்கோலா, பெனின், புர்க்கினா பாசோ, கமரூன், மத்திய ஆப்பிரிக்கக் குடியரசு, சாட், கொங்கோ குடியரசு, காங்கோ மக்களாட்சிக் குடியரசு, கோட்டி வார், எரித்திரியா, எத்தியோப்பியா, காபோன், காம்பியா, கானா, கினியா, கினி-பிசாவ், கென்யா, லைபீரியா, மாலி, மூரித்தானியா, நைஜர், நைஜீரியா, செனிகல், சியரா லியோனி, சூடான், தன்சானியா, டோகோ மற்றும் உகாண்டா ஆகிய நாடுகளில் காணப்படுகிறது .
# பெரிய வால் பக்கி


**பெரிய வால் பக்கி** (*Large-tailed nightjar*)(*கேப்ரிமுல்கசு மேக்ருருசு*) என்பது பக்கி குருவி வகைகளுள் கேப்ரிமுல்கிடே சிற்றினங்களுள் ஒன்றாகும். இது தெற்கு இமயமலை அடிவாரம், தெற்கு ஆசியா, தென்கிழக்காசியா மற்றும் வடக்கு ஆத்திரேலியாவில் காணப்படுகிறது. இந்த இனம் ஆத்திரேலியா, வங்காளதேசம், பூடான், புரூணை, கம்போடியா, சீனா, இந்தியா, இந்தோனேசியா, லாவோஸ், மலேசியா, மியான்மர், நேபாளம், பாக்கித்தான், பப்புவா நியூ கினி, பிலிப்பீன்சு, சிங்கப்பூர், தாய்லாந்து, கிழக்கு திமோர் மற்றும் வியட்நாம் ஆகிய நாடுகளில் வசிப்பதாகும். இதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள், மிதவெப்பமண்டல அல்லது வெப்பமண்டல சதுப்புநில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.  

மலேசியாவில் இரவுநேரங்களில் இடுகாடுகளில் இருப்பதாக அறியப்படுகிறது. எனவே இதன் பொதுவான பெயர் *புருங் டுகாங் குபுர்* ("சாவு குருவி) தோன்றியதாகும்.  

## படங்கள்
# நில அதிர்வு ஆய்வு நிறுவனம்



**நில அதிர்வு ஆய்வு நிறுவனம்** (*Institute of Seismological Research*) இந்தியாவில் குசராத்து மாநிலம், காந்திநகரில் அமைந்துள்ளது. பூகம்ப பொறியியல் மற்றும் ஆய்வு மையமான இது 2001 குசராத்து நிலநடுக்கத்தைத் 2003-ஆம் ஆண்டு குசராத் அரசாங்கத்தின் அறிவியல் மற்றும் தொழினுட்பத் துறையால் நிறுவப்பட்டது.  

## வரலாறு
2003 ஆம் ஆண்டில், முனைவர் ஜே.ஜி. நேகி *நில அதிர்வு ஆய்வு நிறுவனத்திற்கான* கட்டமைப்பை உருவாக்கி, ஆசிய வளர்ச்சி வங்கியின் நிதியுதவியுடன் இம்மையத்தை நிறுவினார். அவருக்கும் மாநில அரசுக்கும் இடையே எழுந்த கருத்து வேறுபாடு காரணமாக 2004 ஆம் ஆண்டு இவர் பதவி விலகினார். பின்னர், பேராசிரியர். நவீன்சந்திர என். சிறீவசுதவா குசராத் அரசால் இந்த நிறுவனத்தை வழிநடத்த *நியமிக்கப்பட்டார்.* முறையான ஆராய்ச்சி நடவடிக்கைகள் 2006 ஆம் ஆண்டில் தொடங்கப்பட்டன.  

குசராத்தின் மேற்கு மாநிலத்தில் இந்நிறுவனம் 22 அகன்றபட்டை நில அதிர்வு வரைபட நிலையங்களையும் 40 வலிமையான நில அதிர்வு முடுக்கமானி துணை-வலையமைப்பை வரிசைப்படுத்தவும் பராமரிக்கவும் செய்கிறது. *துணை-வலையமைப்பு என்பது இந்திய தேசிய வல்லியக்க கருவிகள் வலைப்பின்னல்* எனப்படும் பெரிய வலைப்பின்னலின் ஒரு பகுதியாகும், இது ரூர்க்கி இந்திய தொழில்நுட்ப நிறுவனத்தின் பூகம்ப பொறியியல் துறையால் இயக்கப்படுகிறது.
# பண்டிதர்


**பண்டிதர்** அல்லது **பண்டிட்** (**Pandit**, ; இந்தி: पंडित) சமகிருத இலக்கியம், குறிப்பாக வேத நூல்கள் மற்றும் தர்ம நூல்கள் மற்றும் இந்துத் தத்துவம் ஆகியவைகளில் புலமை மிக்கோரை பண்டிதர் என்று அழைப்பர். தமிழ் மொழியில் புலமை மிக்கோரை *புலவர்* என்றும் அழைப்பர். தற்போது இந்துஸ்தானி இசை மற்றும் கலைகளில் புலமையுடைவர்களையும் *பண்டிட்* என்று அடைமொழியுடன் அழைக்கும் வழக்கம் உள்ளது.  

பண்டிதர் என்ற அடைமொழிக்கு சமமான பாரசீக மொழிச் சொல் உஸ்தாத் ஆகும். பெண்களில் புலமை மிக்கோரை *விதுஷி* என்றும் அழைப்பர். இருப்பினும் இத்தகைய அடைமொழிகள் தற்போது வழக்கத்தில் பயன்பாட்டில் இல்லை.  

சமசுகிருத மொழியில் பொதுவாக ஏதேனும் ஒரு துறையில் சிறப்புப் புலமைமிக்க கல்வியாளர்களை பண்டிதர் என அழைப்பர். பண்டிதர் எனும் சொல் *பண்ட்* (पण्ड्) வேர்ச் சொல்லான (அறிவை) சேகரித்தல், குவித்தல் என்பதிலிருந்து தோன்றியது. பண்டிட் என்ற சொல் வேத காலம் மற்றும் பிந்தைய வேத கால நூல்களில் அதிகம் பயன்படுத்தப்பட்டுள்ளது.  

## தற்காலத்தில் பண்டிதர் சொல்லின் பயன்பாடு
நவீன காலத்தில் இந்துஸ்தானி இசை மற்றும் கலைகளில் புலமை மிக்கோரை *பண்டிட்* அல்லது **உஸ்தாத்** என்று மரியாதையுடன் அழைப்பது வழக்கமாக உள்ளது. மேலும் குறிப்பிட்ட மொழியில் புலமை படைத்தவர்களை பண்டிதர் அல்லது *புலவர்* அல்லது *வித்துவான்* என அழைக்கும் வழக்கம் உள்ளது. காஷ்மீரில் கற்றிந்த ஒரு மக்கள் குழுவை காஷ்மீர பண்டிதர்கள் என்பர். இசை அல்லது கலைகளில் புலமை மிக்க பெண்களை *விதுஷி* அல்லது *பண்டிதை* என்று அடைமொழியுடன் அழைப்பர். தமிழ்நாட்டில் மருத்துவ தொழில் செய்யும் சமூகத்தினர், ஆவணங்களில் தங்கள் பெயருடன் *பண்டிதன்* அல்லது *மருத்துவர்* என்ற அடைமொழி சேர்த்துக் கொள்ளும் வழக்கம் இருந்தது.  

## புகழ் பெற்ற பண்டிதர்கள்
- பண்டிட் பீம்சென் ஜோஷி - இந்துஸ்தானி பாடகர்
- பண்டிட் ரவி சங்கர் - சிதார் இசைக் கலைஞர்
- காஷ்மீர பண்டிதர்கள்
- பண்டித நடேச சாஸ்திரி
- பண்டிதமணி சி. கணபதிப்பிள்ளை
- பண்டித இராமாபாய்
- பண்டிதர் கருப்பன்
- அயோத்திதாச பண்டிதர்

## இதனையும் காண்க
- உஸ்தாத்
- புரோகிதர்
- பூசாரி
- பட்டர்
- தீட்சிதர்கள்
# அந்தமான் செம்பகம்



**அந்தமான் செம்பகம்** அல்லது **பழுப்பு செம்பகம்** *(செண்ட்ரோபசு அந்தமானென்சிசு)* குயில் குடும்பத்தினைச் சார்ந்த பறவையாகும். இது அந்தமான் தீவுகளில், கோகோ மற்றும் டேபிள் தீவுகளில் காணப்படுகிறது. இது சில சமயங்களில் பெரும் செம்போத்தின் துணையினமாகக் கருதப்படுகிறது. இது முக்கியமாகக் காடுகள் நிறைந்த வாழிடங்கள் மற்றும் அடர்ந்த தோட்டங்களில் காணப்படுகிறது.  

## விளக்கம்
இது பெரிய அளவிலான செம்பகமாகும். ஆண்களின் அளவு 380 முதல் 400 மி. மீ. வரையிலானவை. பெண்கள் செம்பகத்தின் அளவு 400 முதல் மி. மீ. வரையில் ஆண்களைவிடச் சற்றுப் பெரியது. இது *செ. சினென்சிசு* போன்று காணப்படும். இந்த பறவையின் இறகு நீலம் கலந்த ஊதா நிற மிளிர்வுடன் பெரும் செம்போத்தின் (*சென்ட்ரோபசு சினென்சிசு*) கருப்பு நிறத்திற்கு மாறாக, நெருக்கமாக ஒத்திருக்கிறது. வால் இறகுகள் வெளிப்படையான கருப்பு தண்டுகளைக் கொண்டுள்ளன. இளம் வயது பறவையின் உடலின் அடிப்பகுதியில் சிறிய பட்டைகள் போன்று காணப்படும்.  

## வகைபாட்டியல்

இந்த சிற்றினம் முதன்முதலில் *சென்ட்ரோபசு அந்தமானென்சிசு* என (இடப்பெயர் அடிப்படையில்) ஆர். சி. டைட்லரால் விவரிக்கப்பட்டது. இருப்பினும் இவரது குறிப்புகள் 1867-ல் ஆர். சி. பீவனால் வெளியிடப்பட்டது. இசுடூவர்ட் பேக்கர் (1927) இதைத் தனிச் சிற்றினமாகக் கருதினார். ஆனால் ரிப்லி (1961), அலி மற்றும் ரிப்லி (1969) ஆகியோர் இதை *சென்ட்ரோபசு சினென்சின்* துணையினமாகச் சேர்த்தனர். காங்கேயன் தீவுகளில், *சென்ட்ரோபசு சினென்சிசு காங்கேஞ்சென்சிசு* என்ற பழுப்பு நிற வடிவத்துடன் மற்றொரு சிற்றினத்தின் அமைப்பின் அடிப்படையில் நியாயப்படுத்தப்படுகிறது. பீட்டர்சு இதனை ஒரு கிளையினமாக சந்தேகத்திற்குரியதாகக் கருதி மற்றும் இலங்கை *சென்ட்ரோபசு குளோரோரிஞ்சசுடன்* அதன் அமைப்பின் ஒற்றுமையைக் குறிப்பிட்டார். இராசுமுசென் மற்றும் ஆண்டெர்டன் (2005) இந்தப் பறவையின் தனித்துவமான ஓசையின் அடிப்படையில் இதனைத் தனியான சிற்றினமாகக் கருதுகின்றனர். மேலும் காங்கேய வடிவத்தையும் *சென்ட்ரோபசு சினென்சிசு* பற்றிய கூடுதல் ஆய்வுகளையும் பரிந்துரைக்கின்றனர்.  

## பரவலும் வாழிடமும்
அந்தமான் செம்பகம் அந்தமான் (குறைந்தபட்சம் தெற்கு, வடக்கு மற்றும் தொடர்புடைய தீவுகள்) மற்றும் அருகிலுள்ள கோக்கோ தீவுகள் மற்றும் மியான்மரின் டேபிள் தீவு ஆகியவற்றில் காணப்படுகிறது. காடுகள், தோட்டங்கள், காட்டின் விளிம்புகள், சதுப்புநிலங்கள், நெல் வயல்களின் விளிம்புகள் உள்ளிட்ட பகுதிகளில் பொதுவாகக் காணப்படுகிறது.  

## படங்கள்
# யசோவர்மன் (பரமார வம்சம்)


**யசோவர்மன்** (*Yashovarman*) ஆட்சிக்காலம் பொ.ச. 1133-1142 ) மத்திய இந்தியாவின் மால்வா பகுதியில் ஆட்சி செய்த பரமரா வம்சத்தைச் சேர்ந்த ஒரு இந்திய அரசனாவான். இவன் சோலாங்கி மன்னன் செயசிம்ம சித்தராசனால் தோற்கடிக்கப்பட்டு சிறையில் அடைக்கப்பட்டான். மேலும் பொ.ச. 1134க்குப் பிறகு சோலங்கியர்யர்களுக்கு அடிபணிந்து ஆட்சி செய்ததாகத் தெரிகிறது.  

## ஆரம்ப கால வாழ்க்கை
யசோவர்மன் தன் தந்தை நரவர்மனுக்குப் பிறகு ஆட்சிக்கு வந்தான். இவனது பொ.ச.1135 ஆண்டு உஜ்ஜைன் கல்வெட்டு இவனை மகாராஜா யசோவர்ம தேவன் என்று குறிப்பிடுகிறது. இந்த சமசுகிருத மொழி கல்வெட்டு ஒரு கிராமத்தின் மானியத்தை பதிவு செய்கிறது.  

பொ.ச.1134 வாக்கில், சந்தேல மன்னன் மதனவர்மன், பேட்வா ஆற்றங்கரையில் அமைந்திருந்த பரமரா இராச்சியத்தின் கிழக்குப் பகுதிகளைக் கைப்பற்றினான் என அவனது அவுகாசி மானியக் கல்வெட்டு மூலம் தெரிகிறது. மேற்கு எல்லையில், யசோவர்மன் சோலாங்கிய மன்னன் செயசிம்ம சித்தராசனிடம் தோல்வியடைந்தான்.  

## செயசிம்ம சித்தராசனிடம் ஏற்பட்டத் தோல்வி
யசோவர்மன் குசராத்தின் சோலாங்கிய மன்னன் செயசிம்மனால் தோற்கடிக்கப்பட்டான் என்பதை பல வெளியீடுகள், கல்வெட்டுகள் உட்பட பல ஆதாரங்கள் நிரூபிக்கின்றன. யசோவர்மனின் தந்தை நரவர்மன்தான் செயசிம்மனால் தோற்கடிக்கப்பட்டதாக சில சரித்திரங்கள் கூறுகின்றன. சோலாங்கிய-பரமரா யுத்தம் நரவர்மன் காலத்தில் ஆரம்பித்து யசோவர்மனின் ஆட்சிக் காலத்தில் முடிவடைந்ததாகத் தெரிகிறது.  

சமகால சோலாங்கிய அரசவையில் இருந்த சைன அறிஞரான ஹேமச்சந்திரரின் கூற்றுப்படி , செயசிம்மன் புனித நகரமான உஜ்ஜைனிக்கு செல்ல விரும்பியதால் பரமரா இராச்சியத்தின் மீது படையெடுத்தான். 14ஆம் நூற்றாண்டின் எழுத்தாளர் மெருதுங்கா தனது *பிரபந்த-சிந்தாமணி* என்ற நூலில் போருக்கான வேறு காரணத்தைக் குறிப்பிடுகிறார். மெருதுங்காவின் கூற்றுப்படி, செயசிம்மன் யாத்திரைக்கு சென்றிருந்தபோது யசோவர்மன் சோலாங்கிய தலைநகர் மீது படையெடுத்தாரன். அதற்கு பதில் செயசிம்மன் பரமாரவின் தலைநகர் தார் நகரின் மீது படையெடுத்தான். மெருதுங்காவின் கணக்கு நம்பத்தகுந்ததாகத் தெரியவில்லை. ஏனெனில் இந்த நேரத்தில் பரமாரர்கள் சக்தி வாய்ந்த சோலாங்கிய இராச்சியத்தின் மீது படையெடுக்க மிகவும் பலவீனமாக இருந்தனர்.  

பொ.ச. 1139 ஆண்டு தாகோத் கல்வெட்டு, செயசிம்மன் மாலவாவின் (தற்போதைய மால்வா, மத்தியப் பிரதேசம்) மன்னனை சிறையில் அடைத்ததாகக் கூறுகிறது. இது ஹேமச்சந்திரனால் ஆதரிக்கப்பட்டது. இந்தத் தோல்வியின் விளைவாக, அதன் தலைநகரான தார் உட்பட பரமரா இராச்சியத்தின் பெரும் பகுதி சோலாங்கிய ஆட்சியின் கீழ் வந்தது. செயசிம்மன் மகாதேவனை அவந்தி - மண்டல (மாளவா) ஆளுநராக நியமித்தான். சோலாங்கிய மன்னன் அவந்தி-நாதன் ("அவந்தியின் இறைவன்") என்ற பட்டத்தை ஏற்றுக்கொண்டான். இது அவரது பொ.ச.1137 காலா கல்வெட்டு மூலம் சான்றளிக்கப்பட்டது.  

பொ.ச. 1136-1143 காலத்தில் தார் நகரமும் உஜ்ஜைனியும் சோலாங்கியர்களின் கட்டுப்பாட்டில் இருந்தது. யசோவர்மனுக்குப் பிறகு முதலாம் ஜெயவர்மன் தார் நகரம் அல்லது குறைந்தபட்சம் முன்னாள் பரமாரப் பிரதேசத்தின் ஒரு பகுதியையாவது மீட்டெடுக்க முடிந்தது.
# பூசாரி


யில் கங்கா ஆரத்தி பூஜை செய்யும் பூசாரி]]  
**பூசாரி** அல்லது பூஜாரி (Pūjari) எனும் சொல் இந்துக் கோயில்களில் பூஜை செய்பவர்களைக் குறிக்கும். பூஜை எனும் சமசுகிருதச் சொல்லிலிருந்து பூஜாரி எனும் சொல் பெறப்பட்டது. வட இந்தியாவில் பூஜாரி என்ற சொல், கோயில்களில் பூசை செய்யும் அந்தணர்களைக் குறிக்கும்.  

தமிழ்நாட்டில் அந்தணரல்லாத கோயில் பூசகர்களை, பூஜாரிகள் என்று அழைப்பர். அந்தணப் பூசகர்களை சிவாச்சாரியர்கள், குருக்கள், பட்டர், பட்டாச்சாரியர் என்றும் அழைப்பர்.  

துளு நாட்டு அந்தணர்கள் தங்கள் பெயர்களுக்குப் பின்னால் *பூஜாரி* என இட்டுக்கொள்கின்றனர். எ. கா. ஜெனார்தனன் பூஜாரி, முன்னாள் இந்திய ஒன்றிய அமைச்சர்.  

## இதனையும் காண்க
- புரோகிதர்
- பண்டிதர்
- தீட்சிதர்கள்
# காயஸ்தர்



**காயஸ்தர்** (*Kayastha*) எனும் சமூகத்தினர் வட இந்தியாவில் வாழ்பவர்கள். இவர்களின் குலத்தொழில் அரசாங்கம் மற்றும் செல்வந்தர்களின் கணக்குகளை பராமரிப்பவர்கள் ஆவார். காயஸ்தர்கள் தங்களை எமலோகத்தில் மக்கள் செய்த பாவ-புண்ணியங்களை கணக்கிட்டு வைக்கும் சித்திரகுப்தனின் வழித்தோன்றல்கள் எனக்கூறிக்கொள்கின்றனர். பிரித்தானிய இந்தியாவில் காயஸ்தர்கள் கிராம வருவாயை கணக்கீடு செய்யும் கணக்காளர்களாக இருந்துள்ளனர். இவர்களைப் போன்றே வட தமிழ்நாட்டில் கருணீகர் எனும் சாதியினர் கிராமக் கணக்குகளை கையாளுபவராக இருந்தனர்.  

காயஸ்தர்களில் மூன்று பிரிவின்ர் உண்டு. அவைகள்: வங்காள காயஸ்தர், சித்திரகுப்த வம்ச காயஸ்தர் மற்றும் சந்திரசேனியா காயஸ்த பிரபு ஆகும். வட இந்தியாவில் சித்திரகுப்தவம்ச காயஸ்தர்களும், மகாராட்டிராவில் சந்திரசேனியா காயஸ்த பிரபுகளுக்கும், மேற்கு வங்காளத்தில் வங்காள காயஸ்தர்களும் உள்ளனர். இக்குடியினர் ஆட்சியாளர்களின் அரசுக் கணக்குகள், கிராம நிலவரி கணக்குகள் எழுதி பராமரிப்பதில் வல்லவர்கள். கணக்கு எழுதும் தொழிலே தங்கள் குலத்தொழிலாக கொண்டவர்கள் காயஸ்த குடியினர்.  

## சமூக நிலை
மேற்கு வங்காளத்தில் காயஸ்த சமூகத்தினர் அந்தணர்களுக்கு அடுத்த நிலையான சத்திரியர் படிநிலையில் உள்ளனர். வட இந்தியாவில் சித்திரகுப்த வம்ச காயஸ்தர்கள் அந்தணர் நிலையில் உள்ளனர்.  

## புகழ் பெற்ற காயஸ்தர்கள்
- சுவாமி விவேகானந்தர்
- அரவிந்தர்
- நரேந்திரநாத் பாசு
- ஜகதீஷ் சந்திர போஸ்
- சுபாஷ் சந்திர போஸ்
- ஜெயப்பிரகாஷ் நாராயணன்
- லால் பகதூர் சாஸ்திரி
- இராசேந்திர பிரசாத்
- பிபின் சந்திர பால்

## இதனையும் காண்க
- கருணீகர்
# நரவர்மன்


**நரவர்மன்** (*Naravarman*) (கி.பி. 1094-1133 ), **நரவர்ம-தேவன்** என்றும் அழைக்கப்படும் இவன், மத்திய இந்தியாவின் மால்வா பகுதியில் ஆட்சி செய்த பரமார வம்சத்தைச் சேர்ந்த ஒரு இந்திய மன்னன். பல இராணுவ தோல்விகளின் விளைவாக, இவனது ஆட்சியின் போது பரமார சக்தி பெரிதும் வீழ்ச்சியடைந்தது.  

## ஆரம்ப கால வாழ்க்கை
நரவர்மன் பரமார மன்னன் உதயாதித்தனின் மகனாவான். பரமாரக் கல்வெட்டுகள் நரவர்மன் பற்றியும் இவனது சகோதரர் இலட்சுமதேவன் ஆகிய இருவரின் இராணுவ படையெடுப்பைப் பற்றியும் மானியங்களை பற்றியும் விவரிக்கின்றன. ஆனால் இலட்சுமதேவன் ஒருபோதும் அரியணை ஏறவில்லை. நரவர்மன் உதயாதித்தனுக்குப் பிறகு அரியணை ஏறியதாக தேவாஸ் மானியக் கல்வெட்டு தெரிவிக்கிறது. இலட்சுமதேவன் 1082க்கு முன்பே இறந்துவிட்டதாகத் தெரிகிறது, பொ.ச.1082 காமத் கல்வெட்டில் நரவர்மன் தனது சகோதரனின் நினைவாக வழங்கிய நில மானியத்தைப் பதிவுசெய்கிறது.  

## கலாச்சார நடவடிக்கைகள்
தேவி அமர்ந்த நிலையில் / தேவநாகரி எழுத்து முறை. ]]  
நரவர்மன் ஒரு கவிஞராக இருந்தான். மேலும் பல்வேறு தெய்வங்களின் மீதான பாடல்களையும், தனது முன்னோர்களின் புகழ்ச்சிகளையும் இயற்றினான். *நாக்பூர் பிரசஸ்தி இவரால்* இயற்றப்பட்டிருக்கலாம். இவன் உஜ்ஜையினியின் மகாகலேசுவரர் கோயிலை மீட்டெடுத்தான். மேலும் தெய்வத்தின் மேல் ஒரு பாடலை இயற்றினான். இவன் விதிஷாவில் ஒரு கோயிலைக் கட்டத் தொடங்கினான். ஆனால் இராணுவத் தோல்விகளாலும், கிளர்ச்சிகளின் காரணமாக அதை முடிக்க முடியவில்லை.  

நரவர்மன் வெளியிட்ட தங்கம் (5.2 கிராம்), வெள்ளி (2.9 கிராம்), செம்பு நாணயங்கள் இந்தூரில் கண்டுபிடிக்கப்பட்டுள்ளன.  

ராஜதரங்கிணியின் கூற்றுப்படி, கிளர்ச்சியிலிருந்து தப்பிய காஷ்மீர் இளவரசர் பிக்சாச்சரனுக்கு நரவர்மன் அடைக்கலம் கொடுத்தான். இவன் பிக்சாசரனை தனது சொந்த மகனைப் போல வளர்த்தான். மேலும் ஆயுதங்கள் பற்றியும், அதைப் பயன்படுத்துவது பற்றியும் பயிற்சி அளித்தான்.  

## கல்வெட்டுகள்
நரவர்மனின் கல்வெட்டுகள் உதய்பூர் அருகிலுள்ள அமேரா (பொ.ச.1093-1095 ), தேவாஸ் (பொ.ச.1094 ), போஜ்பூர் (பொ.ச.1100-1101 ), நாக்பூர் (பொ.ச. 1104-05 ), விதிஷா (காலம் அறியப்படவில்லை) ஆகிய இடங்களில் கண்டுபிடிக்கப்பட்டுள்ளன. மேலும் ஒரு கல்வெட்டு கடம்பபத்ரகாவில் (கி.பி. 1110) வெளியிடப்பட்டது. இது மும்பையில் வசிப்பவர் வசம் காணப்பட்டது. எச்.வி. திரிவேதி கடம்பபத்ரகாவை உஜ்ஜயினிக்கு அருகிலுள்ள தற்போதைய கம்லிகேடி (அல்லது கமலியாகேடி) கிராமத்துடன் அடையாளப்படுத்துகிறார்.
# தடித்த அலகு சிலந்திபிடிப்பான்


**தடித்த அலகு சிலந்திபிடிப்பான்** (*Thick-billed spiderhunter*)(*அரக்னோதீரா கிராசிரோசுரிசு*) என்பது நெக்டரினிடே குடும்பத்தினைச் சார்ந்த ஒரு பறவை சிற்றினமாகும். இது புரூணை, இந்தோனேசியா, மலேசியா, சிங்கப்பூர் மற்றும் தாய்லாந்து ஆகிய நாடுகளில் காணப்படுகிறது. இதன் இயற்கை வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நில காடு மற்றும் மிதவெப்பமண்டல அல்லது வெப்பமண்டல ஈரமான மான்ட்டேன் காடுகள் ஆகும்.
# 4-புரோமோதயோபீனால்


**4-புரோமோதயோபீனால்** (*4-Bromothiophenol*) BrC<sub>6</sub>H<sub>4</sub>SH. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற படிகங்களாக இது உருவாகிறது.  

## தயாரிப்பு
4-புரோமோ-பென்சீன்சல்போனைல் குளோரைடை அமிலக் கரைசலில் உள்ள சிவப்பு பாசுபரசு மற்றும் அயோடினை சேர்த்து ஒடுக்க வினைக்கு உட்படுத்தி 4-புரோமோதயோபீனால் தயாரிக்கப்படுகிறது. 4,4'- இருபுரோமோயிருபீனைல் இருசல்பைடை ஐதரசனேற்றம் செய்தும் இதை தயாரிக்க முடியும்.  

## வினைகள்
அசிட்டைலசிட்டோனுடன் சீசியம் கார்பனேட்டு முன்னிலையில் 4-புரோமோதயோபீனால் வினைபுரிந்து 3-(4-புரோமோபீனைல்தயோ)பெண்டேன் – 2,4 டையோனைக் கொடுக்கிறது. 4,4'- இருபுரோமோபீனைல் இருசல்பைடும் ஓர் இடைநிலையாக உற்பத்தியாகிறது.  

மற்ற தயோல்கள் போலவே இதுவும் வெள்ளி நைட்ரேட்டுடன் வினைபுரிந்து வெள்ளி 4-புரோமோதயோபீனோலேட்டை உற்பத்தி செய்கிறது.
# வரிச் சிலந்திபிடிப்பான்


**வரிச் சிலந்திபிடிப்பான்** (*Streaked spiderhunter*)(*அராக்னோதெரா மாக்னா*) என்பது நெக்டரினிடே குடும்பத்தில் உள்ள ஓர் பறவை சிற்றினமாகும்.  

## விளக்கம்
இது சிட்டுக்குருவியின் அளவில் காணப்படும். இது ஆலிவ் மஞ்சள் நிறத்தில், பல இருண்ட வரிகளுடன் காணப்படும். இது நீண்ட, வளைந்த கருப்பு அலகினையும் மற்றும் மஞ்சள் நிறக் கால்களையும் கொண்டுள்ளது. உடலின் அடிப்பகுதி வெளிர் மஞ்சள் நிறத்தில் கறுப்பு நிற கோடுகளுடன் உள்ளது. இதன் அலகின் அமைப்பு மகரந்தத்தினை உண்ணும் வகையில் சிறப்பான மாற்றத்துடன் அமைந்துள்ளது.  

## பரவல் மற்றும் வாழிடம்
இது வங்காளதேசம், பூட்டான், கம்போடியா, சீனா, இந்தியா, லாவோஸ், மலேசியா, மியான்மர், நேபாளம், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இந்தியாவில், இது கிழக்கு இந்திய மாநிலங்களில் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மலைக் காடுகள் ஆகும் .  

## நடத்தை
வரிச் சிலந்திபிடிப்பான் தனியாகவோ அல்லது இணையாகவோ காணப்படும். மார்ச் முதல் ஜூலை வரை கூடு கட்டும் காலமாகும். கூடு பொதுவாகச் சிலந்தி வலைகளுடன் ஒன்றாக இணைக்கப்பட்ட இலைகளால் ஆனது. மேலும் இவை இலையின் பின்புறத்தில் இணைக்கப்பட்டிருக்கும்.  

## உணவு
இது காட்டு வாழைப்பூ போன்ற பூக்களில் பூந்தேனை உண்ணும்.  

## படங்கள்
# குதிரன் சுரங்கப் பாதை



**குதிரன் சுரங்கப் பாதை** (ஆங்கிலம்: Kuthiran Tunnel **மலையாளம்:** കുതിരാന് തുരങ്കം) என்பது இரட்டை குழல் நெடுஞ்சாலை சுரங்கப்பாதையாகும். இது தென்னிந்திய மாநிலமான கேரளாவில் அமைக்கப்படும் முதல் சுரங்கப்பாதையாகும். இந்த சுரங்கப்பாதை தேசிய நெடுஞ்சாலை 544-ல் அமைந்துள்ளது. இது இந்திய தேசிய நெடுஞ்சாலை ஆணையத்திற்குச் சொந்தமானது. இதனை இந்த ஆணையமே இயக்குகிறது. இது கேரளாவின் சாலைப் போக்குவரத்திற்கான முதல் சுரங்கப்பாதை மற்றும் தென்னிந்தியாவின் மிக நீளமான ஆறு வழிச் சாலை சுரங்கப்பாதை ஆகும். இந்தச் சுரங்கப்பாதையின் கட்டுமானப் பணிகள் 2016-ல் தொடங்கப்பட்டுத் தொடர்ந்து நடைபெற்று வரும் நிலையில், அண்மையில் ஒரு சிறு பகுதியில் போக்குவரத்து அனுமதிக்கப்பட்டது.  

சாலை போக்குவரத்து மற்றும் நெடுஞ்சாலைத்துறை அமைச்சர் நிதின் கட்காரி சமூகத் தளமான டுவிட்டர் மூலம் இரட்டை குழாய் சுரங்கங்களில் ஒன்றைத் திறப்பதாக அறிவித்தார்.  

## தற்போதைய போக்குவரத்து
ஆனைமலை மலையின் மேற்குப் பகுதியில் அமைந்துள்ள குதிரை மலையில் குதிரை சாய்வில் இந்த சுரங்கப்பாதை அமைந்துள்ளது. இந்த மலை அறிவிக்கப்பட்ட வனவிலங்கு சரணாலயமாகும்.  

தேசிய நெடுஞ்சாலை 544யில் (இந்தியா) நெரிசலான திருச்சூர் - பாலக்காடு பாதையில் குதிரன் சாய்வு போக்குவரத்திற்கு இடையூறான குறுகிய பாதை மற்றும் விபத்து மிகுந்த இடமாகும். இச்சுரங்கப்பாதை வேலைகள் முடிந்து, இரண்டு சுரங்கப்பாதைகளும் பயன்பாட்டிற்கு வரும் போதுகொச்சிக்கும் கோயம்புத்தூருக்கும் மற்றும் குதிரன் வழியாகச் செல்லும் சுரங்கப்பாதை கணிசமான அளவு பயண நேரம் மற்றும் இதுவரை இருந்த வாகன நெரிசலைத் தவிர்க்கிறது.  

புவியியல் மற்றும் நிர்வாக சவால்கள் காரணமாகச் சுரங்கப்பாதையின் பணிகள் முடிக்க ஒரு தசாப்தத்திற்கும் மேலாக ஆனது.  

ஆகஸ்ட் 2018-ல்கேரள வெள்ளத்தின் போது, அவசரக்கால வாகனங்கள் செல்வதற்காகச் சுரங்கப்பாதை திறக்கப்பட்டது. ஜூன் 2019-ல் சுரங்கப்பாதை நான்கு மணி நேரம் அவசர பயன்பாட்டிற்காகத் திறந்து வைக்கப்பட்டது. ஜனவரி 2020-ல், திருச்சூர் மற்றும் பாலக்காடு இடையே இந்திய மின் குழுமம் இந்தியாவின் நிலத்தடி மின்தடப் பணிகளை எளிதாக்கும் வகையில் சுரங்கப்பாதை ஓரளவு திறக்கப்பட்டது.  

ஜூலை 31, 2021 அன்று, டுவிட்டர் மூலம் நிதின் கட்காரி வெளியிட்ட அறிவிப்பைத் தொடர்ந்து , பாலக்காடு - திருச்சூர் திசையில் உள்ள இரண்டு சுரங்கப்பாதைகளில் ஒன்று போக்குவரத்துக்காக அதிகாரப்பூர்வமாகத் திறக்கப்பட்டது.  

## செலவு
பிரகதி குழுமம் ஐதராபாத்தைச் சேர்ந்த கேஎம்சி நிறுவனம் மூலம் பணியை மேற்கொள்ளத் துணை ஒப்பந்தம் செய்தது. பிரகதி நிறுவனம் 200 கோடி ரூபாய் செலவில் துணை ஒப்பந்தத்தை எடுத்தது.  

## பரிமாணம்
ஆறு வழித்தட இரட்டை குழாய் சுரங்கங்கள் கிட்டத்தட்ட 1 கிலோமீட்டர் நீளமுடையது. இடது குழாய் மற்றும் வலது குழாய் , அகலம் மற்றும் உயரம் , முறையே. இடைவெளியில் அமைந்திருக்கும். சுரங்கப்பாதைக்குள் இரண்டு அவசர குறுக்குவழிகளும் உள்ளன.  

## காணொளி
# இஞ்சிப்புளி


**இஞ்சிப்புளி** (*Injipuli*) என்பது இஞ்சி, புளி, பச்சை மிளகாய் மற்றும் வெல்லம் ஆகியவற்றால் செய்யப்பட்ட அடர் பழுப்பு இனிப்பு-புளிப்பு மற்றும் காரமான கேரளக் கறி ஆகும். இது தமிழ்நாட்டுச் சமையலின் ஒரு பகுதியாகச் சமைக்கப்படுகிறது.தென்னிந்தியாவின் கேரளாவின் சில பகுதிகளில் இது **புளி இஞ்சி** என்றும் அழைக்கப்படுகிறது.  

இஞ்சிப்புளி சதய திருவிழா உணவின் ஒரு பகுதியாகவும் தமிழர் உணவாகவும் பரிமாறப்படுகிறது.
# உஸ்தாத்

**உஸ்தாத்** (**Ustād** or **Ostād**) மிகச்சிறந்த இசுலாமிய இசைக் கலைஞர்களை மரியாதை நிமித்தமாகக் குறிக்கும் பாரசீக மொழிச் சொல் ஆகும். இச்சொல் மேற்கு ஆசியா, நடு ஆசியா, தெற்காசியாவில் அதிக அளவில் பயன்படுத்தப்படுகிறது. இச்சொல் பாரசீக மொழி, அஜர்பெய்ஜானிய மொழி, உருது மொழி, வங்காள மொழி, மராத்தி மொழி, மாலத்தீவு மொழி, பஞ்சாபி மொழி, பஷ்தூ மொழி, துருக்கிய மொழி மற்றும் இந்தோனேசிய மொழிகளில் மிகச்சிறந்த இசுலாமியக் இசைக் கலைஞர்களை *உஸ்தாத்* எனச்சிறப்பிட்டு அழைப்பர். உஸ்தாத் எனும் சொல், மிகச்சிறந்த இந்து சமயக் கலைஞர்களை பண்டிதர் என அழைப்பதற்கு சமமாகும்.  

## புகழ் பெற்ற இந்திய உஸ்தாத்கள்
1. உஸ்தாத் அல்லா ரக்கா - தபேலா இசைக் கலைஞர்
1. உஸ்தாத் அம்ஜத் அலி கான் - சாரோட் இசைக் கலைஞர்
1. உஸ்தாத் பிஸ்மில்லா கான் - செனாய் இசைக் கலைஞர்
1. உஸ்தாத் விலாயத் கான் - சித்தார் இசைக் கலைஞர்
1. உஸ்தாத் சாகித் பர்வேஸ் -சித்தார் இசைக் கலைஞர்
1. உஸ்தாத் ரசீத் கான் - இந்துஸ்தானி இன்னிசைப் பாடகர்
1. உஸ்தாத் படே குலாம் அலி கான் - இந்துஸ்தானி இன்னிசைப் பாடகர்

## இதனையும் காண்க
- பண்டிதர்
# ஆக்ரா பேடா


**ஆக்ரா பேடா** அல்லது **பெத்தா** (இந்தி: पेठा உச்சரிக்கப்படுகிறது [ˈpeːʈʰa] ) என்பது இந்தியத் துணைக்கண்டத்தின் மென்மையான இனிப்பு மிட்டாய் ஆகும். இது நீற்றுப்பூசணி (குளிர்கால முலாம்பழம் அல்லது வெள்ளை பூசணி அல்லது இந்தி மற்றும் உருது மொழிகளில் *பெத்தா* என்றும் அழைக்கப்படுகிறது). தமிழகத்தின் திருநெல்வேலி மாவட்டத்தில் இது தடியங்காய் மரப்பா என்று அழைக்கப்படுகிறது.  

## தயாரிப்பு
பெத்தா செய்யச் சாம்பல் பூசணியைச் சிறு சிறு சதுர துண்டுகளாக வெட்டி, எலுமிச்சை சாற்றில் ஊறவைக்க வேண்டும். பின்னர் இதனை அவித்துச் சுவையூட்டப்பட்ட சர்க்கரை பாகில் ஊறவைக்க வேண்டும்.  

அதிகரித்து வரும் தேவையினால் புதுமையுடன், அசல் தயாரிப்பின் பல வகைகள் கிடைக்கின்றன. பல சுவையான வகைகள் கிடைக்கின்றன. எ.கா. *குங்குமப்பூ பெத்தா*, *திராட்சை* *பெத்தா* போன்றவை. உள்ளடக்கத்தின் அடிப்படையில் வேறு சில வகைகளும் உள்ளன. அவற்றில் ஒன்று தேங்காய் கலந்தது, மற்றொன்று சில கொட்டைகள் கலந்து தயார் செய்யப்பட்டது. சில சமயங்களில் பெத்தாவில் மனத்திற்காக *கேவ்டா* வாசனைத் திரவியம் பயன்படுத்தப்படுகிறது.  

## வரலாறு
சார்கண்ட்டு மற்றும் பீகார் போன்ற இடங்களில் ஓல் மற்றும் ஓல் கா முரப்பா போன்ற பல்வேறு பெயர்களில் பெத்தா இந்தியத் துணைக்கண்டத்திலிருந்ததாக கூறப்படுகிறது. இது சாஜகான் காலத்தில் முகலாய சமையலில் தோன்றியதாகவும், தாஜ்மகால் கட்டுமான தொழிலாளர்களுக்கு உணவளிக்கப் பயன்படுத்தப்பட்டது என்றும் புராணக்கதை உள்ளது. ஆனால் நுஸ்கா-இ-ஷாஜஹானி போன்ற சாஜகானின் சமையல் புத்தகங்களில் பெத்தா பற்றிய குறிப்புகள் எதுவும் இல்லை. முகலாயர்கள் துணைக்கண்டத்திற்கு வருவதற்கு முன்பு பெத்தாவை ஒத்த உணவுகள் இந்தியாவில் இருந்ததை கருத்தில் கொள்ளவேண்டும். மேலும் முகலாயர்களின் இனிப்பு தனித்துவமானது, பால் மற்றும் மாவா நிறைந்த உணவுகள் என்பதும் இங்கு நோக்கத்தக்கது.  

## மேலும் பார்க்கவும்

- பேடா
- மதுரா பேடா
# துரினி அள்ளி


**துரினி அள்ளி** (*Thurinihalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643491. இது கோபிச்செட்டிப்பாளையம் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், பாப்பிரெட்டிப்பட்டியில் இருந்து 21 கிலோமீட்டர் தொலைவிலும் தொலைவிலும் உள்ளது.  

## மக்கள் வகைப்பாடு
2011ஆம் ஆண்டு மக்கள் தொகை கணக்கெடுப்பின்படி இந்த ஊரில் 198 வீடுகளும், 660 மக்களும் வாழ்கின்றனா். இதில் 330 ஆண்களும், 330 பெண்களும் ஆவா்.  

## மேற்கோள்
# உனிசே அள்ளி


**உனிசே அள்ளி** (*Unisenahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 635 303. இது வெங்கடதாரஅள்ளி ஊராட்சிக்கு உட்பட்டது.  

## பெயராய்வு
*உனிசே* என்ற கன்னடச் சொல் புளியைக் குறிக்கும். *ஹள்ளி* என்ற சொல் ஊரைக் குறிக்கும் புளி விளைச்சல் அதிகமுள்ள பகுதி எனவே உனிசே அள்ளி என்னும் பெயரைப் பெற்றிருக்கலாம் என்கிறார் கோ. சீனிவாசன்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், பாப்பிரெட்டிப்பட்டியில் இருந்து 26 கிலோமீட்டர் தொலைவிலும் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 1,394 வீடுகளும் 5,283 மக்களும் வாழ்கின்றனா். இதில் 2,634 ஆண்களும் 2,649 பெண்களும் ஆவா்.  

## மேற்கோள்
# கோயில் யானை


உள்ள கோவில் யானையை கழுவும் பாகன்.]]  
**கோயில் யானைகள்** (*Temple elephant*) என்பவை பிடித்து வளர்க்கபட்ட யானை வகை ஆகும். பல பெரிய கோவில்களில் யானைகள் உள்ளன. யானைகள் இல்லாத கோயில்கள் பண்டிகை காலங்களில் யானைகளை வாடகைக்கு அமர்த்துகிறன. அல்லது தானமாக பெறுகின்றன. கோயில் யானைகள் பொதுவாக வன விலங்குகள் ஆகும். அவை வடகிழக்கு இந்திய காடுகளில் இருந்து குட்டிகளாக இருக்கும்போதே அவற்றின் கூட்டங்களில் இருந்து பிடிக்கபட்டு பின்னர் கோயில்களுக்கு விற்கப்படுகின்றன. அவை சிறைப்பிடிக்கப்படும் விதம் சிலரால் சர்ச்சைகளுக்கும் கண்டனத்திற்கும் உட்படுத்தப்படுகிறது. சிலர் இந்தியாவில், குறிப்பாக தென்னிந்தியாவில் நடக்கும் பல கோயில் விழாக்கள் மற்றும் திருவிழாக்களின் சமூக-பொருளாதார கட்டமைப்பில் யானைகள் முக்கிய அங்கம் வகிக்கின்றன என்று கூறுகின்றனர்.  

இந்தியாவின் மிகப்பெரிய யானைப் பண்ணை குருவாயூர் கோயிலைச் சேர்ந்த புன்னத்தூர் கோட்டை ஆகும்; இங்கு சுமார் 59 சிறைபிடிக்கப்பட்ட யானைகள் இருந்தன; தற்போது 58 சிறைபிடிக்கப்பட்ட யானைகள் உள்ளன, அவற்றில் 53 வயது வந்த ஆண்கள் மற்றும் 5 பெண் யானைகள்.  

## புத்துணர்வு முகாம்
தென்னிந்தியாவின் தமிழ்நாட்டிலுள்ள கோயில் யானைகளின் உடல் மற்றும் மனம் சார்ந்த உளைச்சலைப் போக்கி, அவை ஓய்வெடுக்கவும் தெம்பு பெறவும் மருத்துவ கவனம் பெறவும் வாய்ப்பளிக்கின்ற ஏற்பாடாக இந்து சமய அறநிலையத் துறை சார்பில் யானைகள் புத்துணர்வு முகாம் 2003ஆம் ஆண்டு முதல் நடத்தப்பட்டு வருகிறது. அந்த முகாம்களின்போது யானைகள் புத்துணர்வு பெறும் வகையில் கோயில்களில் இருந்து இயற்கை சூழல் வாய்ந்த பகுதிகளுக்கு கொண்டு செல்லப்பட்டு சிலகாலம் வைத்து பராமரிக்கப்படுகின்றன.  

## படக்காட்சியகத்தில் யானைகள்

## மேலும் பார்க்கவும்

- குருவாயூர் கேசவன்
- திரிச்சூர் பூரம்
# சூனி தாராபோரேவாலா


**சூனி தாராபோரேவாலா** (Sooni Taraporevala பிறப்பு 1957) ஓர் இந்தியத் திரைக்கதை எழுத்தாளர், புகைப்படக் கலைஞர் மற்றும் திரைப்படத் தயாரிப்பாளர் ஆவார், இவர் *மிசிசிப்பி மசாலா*, *த நேம்சேக்* மற்றும் ஆஸ்கார் விருதுக்கு பரிந்துரைக்கப்பட்ட *சலாம் பாம்பே ஆகியவற்றின் திரைக்கதை எழுத்தாளர் ஆவார்!* (1988), இவை அனைத்தையும் இயக்கியவர் மீரா நாயர் . நெற்ஃபிளிக்சுவில் *யே பலேட்* எனும் திரைப்படத்தை எழுதி இயக்கினார்.  

2007 ஆம் ஆண்டு வசந்த காலத்தில், *லிட்டில் ஜிசோ* எனும் கதைப் படத்திற்கு திரைக்கதை எழுதி இயக்கினார். இந்தப் படம் அவர் சார்ந்த பார்சி சமூகம் எதிர்கொள்ளும் பிரச்சனைகளைப் பற்றியது.  
2010 இல் லிட்டில் ஜிசோ குடும்ப மதிப்புகள் பற்றிய சிறந்த திரைப்படத்திற்கான தேசிய விருதை வென்றது.  

2014 ஆம் ஆண்டு இந்திய அரசால் பத்மசிறீ விருது வழங்கப்பட்டது அவர் அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் உறுப்பினராக உள்ளார். இவரது புகைப்படங்கள் தேசிய நவீன கலைக்கூடம், புதுதில்லி (என்ஜிஎம்ஏ) மற்றும் நியூயார்க்கில் உள்ள பெருநகரக் கலை அருங்காட்சியகம் ஆகியவற்றின் நிரந்தர சேகரிப்பில் உள்ளன.  

## ஆரம்ப வாழ்க்கை மற்றும் கல்வி
தாராபோரேவாலா 1957 இல் மும்பையில் ஒரு பார்சி குடும்பத்தில் பிறந்தார். மும்பை குயின் மேரி பள்ளியில் பள்ளிப்படிப்பை முடித்தார். ஆர்வர்டு பல்கலைக்கழகத்தில் இளங்கலைப் பட்டதாரியாக சேர முழு உதவித்தொகை பெற்றார். இவர் ஆங்கிலம் மற்றும் அமெரிக்க இலக்கியத்தில் தேர்ச்சி பெற்றிருந்தாலும், ஆல்ஃபிரட் குஸ்ஸெட்டி கற்பித்த திரைப்படத் தயாரிப்பு உட்பட பல திரைப்படப் படிப்புகளைப் பயின்றார். இவர் மீரா நாயரை இளங்கலைப் பட்டதாரியாக இருந்தபோது சந்தித்தார். இவர் நியூயார்க் பல்கலைக்கழகத்தில் சினிமா ஆய்வுத் துறையில் சேர்ந்தார், மேலும் 1981 இல் திரைப்படக் கோட்பாடு மற்றும் விமர்சனத்தில் முதுகலைப் பட்டம் பெற்ற பிறகு, சார்பிலா புகைப்படக் கலைஞராகப் பணியாற்ற இந்தியா திரும்பினார். இவர் 1988 இல் லாஸ் ஏஞ்சல்சுக்குத் திரும்பினார் மற்றும் திரைக்கதை எழுத்தாளராகப் பணியாற்றினார், யுனிவர்சல், எச்பிஓ மற்றும் டிஸ்னி உள்ளிட்ட பல்வேறு படமனைகளுக்கு நியமிக்கப்பட்ட திரைக்கதைகளை எழுதினார். அவர் 1992 இல் இந்தியாவுக்குத் திரும்பினார்.
# ஹேமச்சந்திரன்



ஆச்சார்யர் **ஹேமச்சந்திரன்** (*Hemachandra*) இந்தியாவைச் சேர்ந்த ஓர் சைன அறிஞரும், கவிஞரும், கணிதவியலாளரும், பல்துறைக் கலைஞரும் ஆவார். இவர் இலக்கணம், மெய்யியல், உரைநடை, கணிதம், சமகால வரலாறு ஆகியவற்றை எழுதினார். இவரது சமகாலத்தவர்களால் தலைசிறந்தவராகக் குறிப்பிடப்பட்ட இவர், *கலிகாலசர்வக்ஞர்* ("தனது காலத்தில் அனைத்து அறிவையும் அறிந்தவர்") என்ற பட்டத்தைப் பெற்றார்.  

## ஆரம்ப கால வாழ்க்கை
ஹேமச்சந்திரன், இன்றைய குசராத்தில் உள்ள தண்டுகாவில் பிறந்தார். இவரது பிறந்த தேதி ஆதாரங்களின்படி வேறுபடுகிறது ஆனால் பொ.ச.1088 பொதுவாக ஏற்றுக்கொள்ளப்படுகிறது. இவரது தந்தை, சச்சிங்க-தேவன் ஒரு மோத் பணியா வைணவராவார். இவரது தாயார், பாகினி, ஒரு சைன பரம்பரையைச் சேர்ந்தவர். ஹேமச்சந்திரரின் இயற்பெயர் சங்கதேவன் என்பதாகும். இவரது குழந்தைப் பருவத்தில், சைனத் துறவியான தேவசந்திரசூரி தண்டுகாவிற்கு வந்தபோது சிறுவன் சங்கதேவனின் திறமையைக் கண்டு வியந்தார். தேவசந்திரசூரியின் சீடராக சங்கதேவனை அனுப்ப இவரது தாயும், தாய்மாமாவும் விரும்பினர். ஆனால் இவரது தந்தை மறுத்துவிட்டார். ஆனால் தேவசந்திரசூரி சங்கதேவனை கம்பாட் என்ற பகுதிக்கு அழைத்துச் சென்று சைன மதத்திற்கு மாற்றினார்.  

அந்த நேரத்தில், குசராத் சோலாங்கி வம்சத்தால் அன்கிலாவத் பதானிலிருந்து (தற்போதைய பதான்) ஆட்சி செய்யப்பட்டது. ஹேமச்சந்திரர் எப்போது முதல் முறையாக பதானுக்கு வந்தார் என உறுதிப் படுத்தப்படவில்லை. சைனத் துறவிகள் சன்னியாசிகளாக இருப்பதால் எட்டு மாதங்கள் பிரயாணத்திலும், மழைக்காலமான நான்கு மாதங்கள் ஒரே இடத்திலிருந்து சாதுர்மாசிய விரதமிருப்பர். இந்தக் காலகட்டங்களில் இவர் பதானில் வசிக்கத் தொடங்கி, தனது பெரும்பாலான படைப்புகளை அங்கேயே உருவாக்கியிருக்கலாம்.  

அவரது மற்ற படைப்புகள் அலங்கார சூடாமணி, அபிதான-சிந்தாமணி,  
- As per *Indian Merchants and Entrepreneurs*, (1089–1173)
# தணிகா சர்க்கார்

**தணிகா சர்க்கார் (**Tanika Sarkar) ஜவஹர்லால் நேரு பல்கலைக்கழகத்தில் உள்ள நவீன இந்தியாவின் வரலாற்றாளர் ஆவார் . இவரது பணியானது, காலனித்துவ மற்றும் பின்காலனித்துவ தெற்காசியாவில் மதம், பாலினம் மற்றும் அரசியலில் கவனம் செலுத்துகிறது, குறிப்பாக பெண்கள் மற்றும் இந்து வலதுசாரிகள் தொடர்பாக.  

## வாழ்க்கை மற்றும் தொழில்
தணிகா சர்க்கார், மாநிலக் கல்லூரியின் ஆங்கிலப் பேராசிரியரான அமல் பட்டாச்சார்யா மற்றும் ஆரம்பகால இந்திய கலாச்சாரம் பற்றிய சிறந்த சமஸ்கிருதவாதியும் , அறிஞருமான சுகுமாரி பட்டாச்சார்யா ஆகியோருக்கு மகளாகப் பிறந்தார். இவர் சக வரலாற்றாளரை மணந்தார்.  

சர்க்கார் 1972 இல் கல்கத்தா பல்கலைக்கழகத்தின் மாநிலப் பல்கலைக்கழகத்தில் வரலாறு பிரிவில் இளங்கலைப் பட்டம் பெற்றார். 1974 இல் கல்கத்தா பல்கலைக்கழகத்தில் நவீன வரலாற்றில் பட்டமும் பெற்றார். 1981 இல் தில்லி பல்கலைக்கழகத்தில் முனைவர் பட்டம் பெற்றார்.  

புது தில்லி ஜவஹர்லால் நேரு பல்கலைக்கழகத்தில் வரலாற்றுப் பேராசிரியராக உள்ளார். இவர் செயின்ட் ஸ்டீபன் கல்லூரி மற்றும் தில்லி பல்கலைக்கழகத்தின் இந்திரபிரஸ்தா கல்லூரியிலும் கற்பித்துள்ளார். சிகாகோ பல்கலைக்கழகத்தில் நவீன இந்திய வரலாற்றையும் கற்பித்துள்ளார்.  

## வெளியீடுகள்
தனிகா சர்க்கார் பின்வரும் தனிவரை நூல்களை வெளியிட்டுள்ளார்:  

- *வங்காளம் 1928-1934: தெ பாலிடிக்ஸ் ஆஃப் புரடஸ்ட்*, (ஆக்ஸ்போர்டு யுனிவர்சிட்டி பிரஸ் இந்தியா, 1987), .
- *வேர்ட்ஸ் டூ வின்: எ மாடர்ன் ஆடோபயோகிராபி (காளி ஃபார் விமன் ,1999)*
- *காக்கி ஷார்ட்ஸ் அண்ட் சஃப்ரான்:எ கிரிடிக் ஆஃப் தெ இந்து ரைட்* (தபன் பாசு, பிரதீப் தத்தா, சுமித் சர்க்கார் மற்றும் சம்புத்த சென் ஆகியோருடன் இணைந்து; ஓரியண்ட் லாங்மேன் 1993), .
- *விமன் அண்ட் ரைட் விங் மூவ்மண்ட்:இண்டியன் எக்ஸ்பீரியன்ஸ்*(ஊர்வசி புட்டாலியாவுடன் இணைந்து திருத்தப்பட்டது, 1995), .
- 

## அங்கீகாரங்கள்
2004 ஆம் ஆண்டில், மேற்கு வங்காளத்தில் வழங்கப்படும் மிக உயர்ந்த இலக்கிய விருதான வங்காள அகாதமியின் *ரவீந்திர புரஸ்கார்* விருதைப் பெற்றுள்ளார். மார்ச் 2007 இல் நந்திகிராமில் காவல் துறையினர் துப்பாக்கிச் சூடு நடத்தியதற்கு எதிர்ப்புத் தெரிவிக்கும் வகையில் அவர் அதைத் திருப்பித் தருவதாகத் தெரிவிக்கப்பட்டது.
# விளிஞ்சியம்பாக்கம் ஏரி



**விளிஞ்சியம்பாக்கம் ஏரி** (*Vilinjiyambakkam Lake*) இந்திய மாநிலமான தமிழ்நாட்டின் சென்னை, ஆவடியில் உள்ள பொதுப் பணித்துறைக்குச் சொந்தமான ஏரியாகும். இங்கு பயங்குடி மக்கள் வாழ்கின்றனார்.. மழை காலங்களில் இந்த ஏரி நிரம்பியிருக்கும். 91 ஏக்கர் பரப்பளவிற்கு பரந்து விரிந்திருந்த இந்த ஏரி புதிய ஆரமிப்பாளர்களால் ஆக்ரமிக்கப்பட்டு பாதியாகச் சுருங்கிவிட்டது.  

திருவள்ளூர் மாவட்டம் ஆவடி மாநகராட்சியில் தற்போது இந்த ஏரி 60 ஏக்கர் பரப்பளவில் அமைந்துள்ளது. கோடை காலத்தில் வறண்டு காணப்படும் இந்த ஏரி சமீப வருடங்களில் கழிவுநீர் மற்றும் குப்பைகளை கொட்ட பயன்படுத்தப்படுகிறது.
# கொரிய ஈப்பிடிப்பான்



**கொரிய ஈப்பிடிப்பான்** அல்லது **மஞ்சள் பிட்ட ஈப்பிடிப்பான்** [Yellow-rumped flycatcher (*பிசெடுலா சாந்தோபைஜியா*)] என்பது கிழக்காசியப் பகுதிகளில் (குறிப்பாக, தென்கிழக்கு சீனா, கொரியா) இனப்பெருக்கம் செய்யும் ஓர் ஈப்பிடிப்பான் இனத்தைச் சேர்ந்த குருவி ஆகும். இந்தியத் துணைக்கண்டத்திற்கு மிகவும் அரிதாக வலசை வரும் இது சென்னையை அடுத்த நன்மங்கலம் வனப்பகுதியில் பதிவு செய்யப்பட்டுள்ளது. இது மங்கோலியா, டிரான்ஸ்பைக்கால், தெற்கு சீனா, கொரியா மற்றும் மேற்கு யப்பான் உள்ளிட்ட கிழக்காசியாவில் இனப்பெருக்கம் செய்கிறது. மலாய் தீபகற்பம் மற்றும் தெற்காசியாவின் சில பகுதிகளில் குளிர்காலத்தில் காணப்படும்.  

## பிற சிற்றின உறவு

## சூழலியல்
கொரிய ஈப்பிர்ப்பான் இனப்பெருக்கப் பகுதியாக மஞ்சூரியா, கொரியா மற்றும் சீனா உள்ளது. சியாக்சிகான் பகுதியில் கூடு கட்டுவது முக்கியமாக மே மற்றும் சூன் மாதங்களில் நடைபெறுகிறது. இவை முக்கியமாக மலைகளின் அடிவாரத்தில் உள்ள தாழ்வான பள்ளத்தாக்குகளில் இனப்பெருக்கம் செய்கின்றன. ஒரு இணையின் வரம்பு சுமார் 2000-5000 சதுர மீ. ஆகும். பெண் மட்டும் மூன்று முதல் நான்கு நாட்களில் கூடு கட்டும். ஒரு கூட்டில் 4 முதல் 7 முட்டைகள் வரை இருக்கும். இந்த முட்டைகளை பெண் ஈப்பிடிப்பான் மட்டும் சுமார் 11-12 நாட்களுக்கு அடைகாக்கும். குஞ்சுகளுக்கு உணவளிக்க முதிர்ச்சியடைந்த பறவைகள் கூட்டிலிருந்து சுமார் 70 மீட்டர் (230 அடி) தூரம் சென்று உணவு தேடும். 14-15 நாட்களுக்குப் பிறகு இளம் குஞ்சுகள் பறந்து செல்லும். இது 1989ஆம் ஆண்டு மத்திய இந்தியாவில் குளிர்காலத்தில் முதன்முதலில் இந்தப் பறவை கண்டறியப்பட்டது. இதன் பின்னர் தென்மேற்கு இந்தியா மற்றும் இலங்கையில் குளிர்காலத்தில் கண்டறியப்பட்டது.  

சீனாவில், இந்தப் பறவையில், புற ஒட்டுண்ணீயான ப்ரோடெரோத்ரிக்சு மெகாகௌலா முதலில் கண்டுபிடிக்கப்பட்டு விவரிக்கப்பட்டது.
# தேர்வாய் கண்டிகை நீர்த்தேக்கம்

**தேர்வாய் கண்டிகை நீர்த்தேக்கம்** (*Thervoy Kandigai reservoir*) இந்தியாவின் தமிழ் நாட்டிலுள்ள சென்னை நகரின் குடிநீர் தேவையை பூர்த்தி செய்வதற்காக கட்டப்பட்ட ஐந்தாவது பெரிய நீர்த்தேக்கமாகும். திருவள்ளூர் மாவட்டத்தில் உள்ள தேர்வாய் கண்டிகை மற்றும் கண்ணங்கோட்டை ஏரிகளை இணைத்து இந்த நீர்த்தேக்கம் கட்டப்பட்டது. 2020 ஆம் ஆண்டு நவம்பர் 21 அன்று இந்தியாவின் உள்துறை அமைச்சர் அமித் சாவால் நாட்டுக்கு அர்ப்பணிக்கப்பட்டது. நீர்த்தேக்கத்தின் நீர்மட்டம் 2021 மார்ச் மாதம் 11 அன்று முதல் முறையாக அதன் முழு கொள்ளளவை எட்டியது.  

## வரலாறு
சென்னை மாநகரின் பெருகி வரும் குடிநீர் தேவையை தீர்க்க 2012 ஆம் ஆண்டு தேர்வாய் கண்டிகை நீர்த்தேக்கத்தை அப்போதைய முதல்வர் ஜெ.ஜெயலலிதா அறிவித்தார். திருவள்ளூர் மாவட்டத்தில் 1485 ஏக்கர் நிலம் கையகப்படுத்தப்பட்டு 380 கோடி ரூபாய் மதிப்பில் நீர்த்தேக்கம் கட்டப்பட்டது. நிலம் கையகப்படுத்துவதில் சிக்கல்களை எதிர்கொண்டதால் இந்த திட்டம் நிறைவேற தாமதமானது பின்னர் 2018 ஆம் ஆண்டுக்குள் மீண்டும் தொடங்கப்பட்டது  

## நோக்கம்
கிருட்டிணாவிலிருந்து வரும் உபரி நீரை கண்டலேறு-பூண்டி கால்வாயில் சேமிப்பதற்காக இந்த நீர்த்தேக்கம் திட்டமிடப்பட்டது. 8.6&nbsp;கி.மீ நீளமுள்ள ஒரு கால்வாய் அக்கால்வாயில் இருந்து தண்ணீர் எடுக்க கட்டப்பட்டது. இந்த நீர்த்தேக்கத்தில் 1 டி.எம்.சி தண்ணீரை சேமிக்க முடியும்  

## மேலும் பார்க்கவும்
- புழல் ஏரி
- சென்னையில் பறவைகள்